**LAZDIJŲ RAJONO SAVIVALDYBĖS TARYBOS SPRENDIMO „DĖL PASTATO-GYVENAMOJO NAMO IR ŽEMĖS SKLYPO, ESANČIŲ LAZDIJŲ R. SAV., LAZDIJŲ SEN., DUMBLIO K., EŽERŲ G. 46, PRADINĖS PARDAVIMO KAINOS“ PROJEKTO**

**AIŠKINAMASIS RAŠTAS**

2021-09-23

Lazdijų rajono savivaldybės tarybos sprendimo projektas „Dėl pastato-gyvenamojo namo ir žemės sklypo, esančių Lazdijų r. sav., Lazdijų sen., Dumblio k., Ežerų g. 46, pradinės pardavimo kainos“ paruoštas vadovaujantis Lietuvos Respublikos vietos savivaldos įstatymo 48 straipsnio 1 ir 2 dalimis, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 12 straipsnio 1 dalimi, 21 straipsnio 3 dalimi ir atsižvelgiant į UAB „Dzūkas“ parengtą Nekilnojamojo turto vertinimo ataskaitą Nr. 2021/D209 ir į Lazdijų rajono savivaldybės administracijos direktoriaus 2021 m. rugpjūčio 18 d. pažymą Nr. 1-2390 „Apie privatizavimo objektui priskirto valstybinės žemės sklypo detaliojo plano ar žemės valdos projekto, ar žemės sklypo plano, prilyginamo žemės reformos žemėtvarkos projektams, ar žemės sklypo plano, prilyginamo teritorijų planavimo dokumentams, taip pat žemės sklypo parengimo išlaidas“.

Pastatas-gyvenamasis namas (unikalus Nr. 4400-5011-4948, bendras plotas 226,85 kv. m, pastatas, kuriame yra gyvenamasis namas, žymėjimas plane 1A1m, fiziškai pažeistas, statybos metai 1900 m.), esantis adresu: Lazdijų r. sav., Lazdijų sen., Dumblio k., Ežerų g. 46, nuosavybės teise priklauso Lazdijų rajono savivaldybei ir įtrauktas į Lazdijų rajono savivaldybės administracijos apskaitą. Lazdijų rajono savivaldybės tarybos 2014 m. lapkričio 13 d. sprendimu Nr. 5TS-1351 „Dėl viešame aukcione parduodamo Lazdijų rajono savivaldybės nekilnojamojo turto ir kitų nekilnojamųjų daiktų sąrašo patvirtinimo“ yra patvirtintas viešame aukcione parduodamų Lazdijų rajono savivaldybės nekilnojamojo turto ir kitų nekilnojamųjų daiktų sąraše. Kartu su pastatu-gyvenamuoju namu bus parduodamas 0,2779 ha žemės sklypas, patikėjimo teise valdomas valstybės įmonės Turto banko.

Kad pastatas-gyvenamasis namas ir žemės sklypas būtų parduodami viešo aukciono būdu, reikia atlikti jų įvertinimą ir pradinę pardavimo kainą tvirtinti Lazdijų rajono savivaldybės taryboje. Patvirtinus pradinę pardavimo kainą, bus ruošiamos viešo aukciono sąlygos ir objektai bus parduodami viešo aukciono būdu.

Šio projekto tikslas – tvirtinti pastato-gyvenamojo namo (unikalus Nr. 4400-5011-4948, bendras plotas 226,85 kv. m, pastatas, kuriame yra gyvenamasis namas, žymėjimas plane 1A1m, fiziškai pažeistas, statybos metai 1900 m.) ir žemės sklypo (unikalus Nr. 4400-5235-6551, plotas – 0,2779 ha), esančių Lazdijų r. sav., Lazdijų sen., Dumblio k., Ežerų g. 46, parduodamų viešame aukcione, pradinę pardavimo kainą – 5395,00 Eur, iš jos: pradinė nekilnojamojo turto pardavimo kaina – 900,00 Eur, žemės sklypo kaina – 4200,00 Eur, žemės sklypo ir daiktinių teisių į jį įregistravimo, detaliojo plano, žemės valdos projekto ar žemės sklypo plano, prilyginamo žemės reformos žemėtvarkos projektui, ar žemės sklypo plano, prilyginamo detaliojo teritorijų planavimo dokumentui, parengimo išlaidos – 295,00 Eur (2021-09-21 Nekilnojamojo turto vertinimo ataskaitos Nr. 2021/D209 išvados dėl turto vertės kopija ir Lazdijų rajono savivaldybės administracijos direktoriaus 2021 m. rugpjūčio 18 d. pažymos Nr. 1-2390 kopija pridedamos).

Parengtas sprendimo projektas neprieštarauja galiojantiems teisės aktams.

Priėmus sprendimo projektą, neigiamų pasekmių nenumatoma.

Naujų teisės aktų priimti ar galiojančių pakeisti, panaikinti, priėmus teikiamą projektą, nereikės.

Dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Biudžeto, finansų ir turto valdymo skyriaus vyr. specialistė Ineta Junelienė.

Biudžeto, finansų ir turto valdymo skyriaus vyr. specialistė Ineta Junelienė